pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-เอกอัครราชทูตไอร์แลนด์มุ่งกระชับความสัมพันธ์กับไทยในทุกมิติ
วันพุธที่ 4 ธันวาคม 2562
เอกอัครราชทูตไอร์แลนด์มุ่งกระชับความสัมพันธ์กับไทยในทุกมิติ
เอกอัครราชทูตไอร์แลนด์มุ่งกระชับความสัมพันธ์กับไทยในทุกมิติ
วันนี้ (4 ธันวาคม 2562) เวลา 10.00 น. ณ ศาลาว่าการกลาโหม กระทรวงกลาโหม นายโจเซฟ แอนโทนี คอตเตอร์ (Mr. Joseph Anthony Cotter) เอกอัครราชทูตไอร์แลนด์ประจําประเทศไทย เข้าเยี่ยมคารวะ พลเอก ประวิตร วงษ์สุวรรณ รองนายกรัฐมนตรี ในโอกาสเข้ารับหน้าที่ สรุปสาระสําคัญการหารือดังนี้
รองนายกรัฐมนตรีเชื่อมั่นว่าด้วยประสบการณ์ของเอกอัครราชทูตไอร์แลนด์ฯ จะนําไปสู่ความสําเร็จในการส่งเสริมความสัมพันธ์ระหว่างไทยกับไอร์แลนด์ให้ใกล้ชิดยิ่งขึ้น ทั้งนี้การเปิดสถานเอกอัครราชทูตไอร์แลนด์ประจําประเทศไทย เมื่อ 4 ปีที่แล้วประสบความสําเร็จในการส่งเสริมความสัมพันธ์ระหว่างประเทศทั้งสองและนําไปสู่การแลกเปลี่ยนการเยือนที่เพิ่มขึ้นในทุกระดับ
เอกอัครราชทูตไอร์แลนด์กล่าวว่าการเสด็จฯ เยือนไอร์แลนด์ของสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี เมื่อปี 2557 นับเป็นการเปิดศักราชใหม่ของความสัมพันธ์ทวิภาคีไทย-ไอร์แลนด์ ทั้งนี้ไอร์แลนด์หวังว่าไทยจะพิจารณาการเปิดสถานเอกอัครราชทูตไทย ณ กรุงดับลิน ซึ่งจะมีส่วนสําคัญในการกระชับความสัมพันธ์และความร่วมมือระหว่างกันในทุกมิติ พร้อมทั้งเสนอให้มีการแลกเปลี่ยนการเยือนระหว่างสมาชิกรัฐสภาของทั้งสองประเทศด้วย
ทั้งสองฝ่ายหารือถึงการเพิ่มพูนความสัมพันธ์ทวิภาคีในด้านต่างๆ ได้แก่ ด้านเศรษฐกิจ สองฝ่ายเห็นพ้องว่ายังมีโอกาสที่จะขยายการค้า การลงทุนระหว่างกันได้อีกมาก โดยรองนายกรัฐมนตรีย้ําศักยภาพและบทบาทของไทยที่สามารถเชื่อมโยงไปสู่ภูมิภาคอาเซียนโดยส่งเสริมให้ไอร์แลนด์เข้ามามีความร่วมมือกับไทยตามนโยบาย Thailand 4.0 รวมทั้งการขยายการลงทุนในพื้นที่ EEC
สําหรับด้านการศึกษา ทั้งสองฝ่ายยินดีที่ไทยและไอร์แลนด์จะกระชับความร่วมมือด้านการศึกษา โดยเฉพาะการแลกเปลี่ยนนักศึกษาระหว่างมหาวิทยาลัยชั้นนําของไทยและไอร์แลนด์ ซึ่งจะเป็นประโยชน์ต่อทั้งสองประเทศ
โอกาสนี้รองนายกรัฐมนตรียืนยันเจตนารมณ์ของไทยที่จะกระชับความสัมพันธ์กับ EU และสหราชอาณาจักรให้แน่นแฟ้นยิ่งขึ้นภายหลังสหราชอาณาจักรออกจาก EU และหวังว่า Brexit จะส่งผลกระทบต่อทุกฝ่ายน้อยท่ีสุด หากท้ังสองฝ่ายบรรลุความตกลงร่วมกันได้ และ EU และสหราชอาณาจักรจะยังมีบทบาทท่ีสร้างสรรค์ต่อไปในเวทีระหว่างประเทศ
*************
รัฐบาลไทย-ข่าวทำเนียบรัฐบาล-อนุทิน เปิดเสวนา “ผ่าทางตัน การใช้กัญชาเสรีทางการแพทย์”
วันศุกร์ที่ 29 พฤศจิกายน 2562
อนุทิน เปิดเสวนา “ผ่าทางตัน การใช้กัญชาเสรีทางการแพทย์”
รองนายกรัฐมนตรีและรัฐมนตรีว่าการกระทรวงสาธารณสุข เปิดการประชุมเสวนาเรื่อง “ผ่าทางตัน การใช้กัญชาเสรีทางการแพทย์” เพื่อการเข้าถึงกัญชาและสมุนไพรทางการแพทย์อย่างปลอดภัย ลดความเสี่ยงจากการใช้  จัดการห่วงโซ่อุปทานครบวงจร เพิ่มรายได้และเศรษฐกิจของประเทศ
รองนายกรัฐมนตรีและรัฐมนตรีว่าการกระทรวงสาธารณสุข เปิดการประชุมเสวนาเรื่อง “ผ่าทางตัน การใช้กัญชาเสรีทางการแพทย์” เพื่อการเข้าถึงกัญชาและสมุนไพรทางการแพทย์อย่างปลอดภัย ลดความเสี่ยงจากการใช้ จัดการห่วงโซ่อุปทานครบวงจร เพิ่มรายได้และเศรษฐกิจของประเทศ
วันนี้ (29 พฤศจิกายน 2562) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงสาธารณสุข พร้อมด้วยนายแพทย์สุขุม กาญจนพิมาย ปลัดกระทรวงสาธารณสุข เปิดการประชุมเสวนาเรื่อง “ผ่าทางตัน การใช้กัญชาเสรีทางการแพทย์” โดยมีผู้สนใจจากเครือข่ายที่เกี่ยวข้องกับกัญชาทางการแพทย์เข้าร่วมประชุม ว่า กระทรวงสาธารณสุขได้ผลักดัน “กัญชาเสรีทางการแพทย์” ซึ่งได้รับการสนับสนุนจากหลายฝ่าย และคณาจารย์ทางการศึกษา ทําให้ได้ข้อมูลวิชาการ เกิดประโยชน์ทางการแพทย์ การรักษา และประชาชนทั่วไป ทําให้สารสกัดกัญชาไม่ได้อยู่ใต้ดินอีกต่อไป โดยปลัดกระทรวงสาธารณสุข ได้ประกาศให้เปิดคลินิกกัญชาทางการแพทย์แบบผสมผสานแผนปัจจุบันและแผนไทยแล้วในโรงพยาบาลศูนย์และโรงพยาบาลทั่วไปในสังกัดกระทรวงสาธารณสุข รวมทั้งสิ้น 110 แห่ง และคลินิกกัญชาทางการแพทย์แผนไทย 27 แห่งและกําลังขยายความครอบคลุมอย่างต่อเนื่อง มีแพทย์ ทันตแพทย์ เภสัชกร แพทย์แผนไทยที่ผ่านการอบรมการให้บริการกัญชาทางการแพทย์แล้วกว่า 6,000 คน การ “ปลดล็อคระดับการเข้าถึงกัญชาเสรี” ทําให้ผู้ป่วยสามารถเข้าถึงการใช้กัญชาในทางการแพทย์ และระยะต่อไปจะปรับการเข้าถึงกัญชาสู่ระดับชุมชน เพื่อให้ผู้ป่วยในชุมชนทุกรายมีสิทธิเข้าถึงกัญชาในการรักษาตนเองแบบวิถีชาวบ้าน
นอกจากนี้ เพื่อให้มั่นใจผลิตภัณฑ์กัญชาทางการแพทย์ที่มี 3 กลุ่ม ได้แก่ ยาสารสกัดกัญชาผลิตโดยองค์การเภสัชกรรมและโรงพยาบาลเจ้าพระยาอภัยภูเบศร น้ํามันกัญชาตํารับของหมอพื้นบ้าน และตํารับยากัญชาแผนไทย ผลิตโดยกรมการแพทย์แผนไทยและการแพทย์ทางเลือก จะมีการตรวจสอบความปลอดภัยโดยกรมวิทยาศาสตร์การแพทย์ รวมทั้งยังมีความร่วมมือกับสถาบันการเกษตรแม่โจ้ มหาวิทยาลัยต่าง ๆ และองค์การเภสัชกรรมปลูกกัญชาเพื่อการแพทย์ ซึ่งทําให้ได้วัตถุดิบที่มีคุณภาพมากขึ้น ปัจจุบันมีการอนุญาตพื้นที่ปลูกกัญชาเพื่อการแพทย์และการศึกษาวิจัยแก่มหาวิทยาลัย โรงพยาบาลและวิสาหกิจชุมชนแล้ว 9 แห่ง โดยมีสถาบันกัญชาทางการแพทย์ ประสานการทํางานและพัฒนาระบบข้อมูลสารสนเทศร่วมกับหน่วยงานที่เกี่ยวข้อง รวมทั้งการสร้างความเข้าใจประชาชนว่าเป็นการใช้เสรีทางการแพทย์ ไม่ใช่การสันทนาการ ใช้ภายใต้การดูแลของแพทย์เท่านั้น
นายอนุทินกล่าวต่อว่า ได้ลงนามประกาศเรื่องกัญชง และแก้ไขกฎหมายกัญชาเพิ่มเติมเพื่อให้เกษตรกรที่ขึ้นทะเบียนสามารถปลูกกัญชาได้ โดยขออนุญาตกับ อย. ตามขั้นตอน ไม่จําเป็นต้องเป็นวิสาหกิจชุมชนอย่างเดียวที่จะปลูกร่วมกับหน่วยงานของรัฐ ขณะนี้ อยู่ระหว่างกฤษฎีกาให้ความเห็นก่อนนําเข้าครม.และออกเป็นประกาศกระทรวงสาธารณสุข ส่วนการปลูกบ้านละ 6 ต้น ต้องรอกฎหมายใหม่ซึ่งยังอยู่ในสภา
“ยังยืนยันเจตนารมณ์ จะผลักดันนโยบายเสรีกัญชาทางการแพทย์ต่อไป เชื่อมั่นว่าสารสกัดกัญชามีประโยชน์ต่อมนุษยชาติ และการผลิตยาสารสกัดกัญชาทางการแพทย์ จะสร้างรายได้มหาศาลให้กับประเทศ” นายอนุทินกล่าว
*************************************** 29 พฤศจิกายน 2562
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ ให้การต้อนรับเอกอัครราชทูตอินเดียประจำประเทศไทยและคณะ
วันจันทร์ที่ 2 มีนาคม 2563
รองปลัดฯ ภานุวัฒน์ ให้การต้อนรับเอกอัครราชทูตอินเดียประจําประเทศไทยและคณะ
นายภานุวัฒน์ ตริยางกูรศรี รองปลัดกระทรวงอุตสาหกรรม ให้การต้อนรับเอกอัครราชทูตอินเดียประจําประเทศไทยและคณะ ณ ห้องประชุมชุณหะวัณ สํานักงานปลัดกระทรวงอุตสาหกรรม
วันนี้ (28 กุมภาพันธ์ 2563) นายภานุวัฒน์ ตริยางกูรศรี รองปลัดกระทรวงอุตสาหกรรม ให้การต้อนรับ H.E. Mrs. Suchitra Durai เอกอัครราชทูตอินเดียประจําประเทศไทยและคณะเข้าพบ เพื่อนําเสนอนโยบายด้านเศรษฐกิจประจําปี 2563-2564 ของรัฐบาลอินเดีย โดยทั้ง 2 ฝ่าย ตระหนักถึงความสอดคล้องของนโยบาย “มองตะวันตก” (Look west policy) ของไทย และ “มุ่งตะวันออก” (Act east policy) ของอินเดียและหารือแนวทางการลงทุนระหว่างไทยและอินเดีย โดยเฉพาะในเขตพื้นที่ Jummu and Kashmir ตลอดจนแนวทางการผลักดันผู้ประกอบการสตาร์ทอัพทั้งสองฝ่าย ผ่านแพลตฟอร์ม InnoSpace (Thailand) และการสนับสนุนทุนการศึกษาต่อในสาขาด้านเทคโนโลยีที่สําคัญในประเทศอินเดีย ณ ห้องประชุมชุณหะวัณ สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานเปิดงานรวมพลังทางศาสนาเสริมสร้างความสมานฉันท์ เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9
วันพุธที่ 16 สิงหาคม 2560
รองนายกรัฐมนตรี เป็นประธานเปิดงานรวมพลังทางศาสนาเสริมสร้างความสมานฉันท์ เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9
รองนายกรัฐมนตรี เป็นประธานเปิดงานรวมพลังทางศาสนาเสริมสร้างความสมานฉันท์ เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9
วันนี้ (16 สิงหาคม 2560) เวลา 09.00 น. พลเอก ธนะศักดิ์ ปฏิมาประกร รองนายกรัฐมนตรี เป็นประธานเปิดงานรวมพลังทางศาสนาเสริมสร้างความสมานฉันท์ เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสมหามงคลเฉลิมพระชนมพรรษา 12 สิงหาคม 2560 โดยมีนายวีระ โรจน์พจนรัตน์ รัฐมนตรีว่าการกระทรวงวัฒนธรรม กล่าวรายงาน พร้อมด้วย ผู้บริหารระดับสูงกระทรวงวัฒนธรรม เครือข่ายทางศาสนา เด็กและเยาวชน เข้าร่วม ณ หอประชุมใหญ่ ศูนย์วัฒนธรรมแห่งประเทศไทย
รัฐบาลไทย-ข่าวทำเนียบรัฐบาล-ไทย-ไอร์แลนด์ กระชับความร่วมมืออย่างรอบด้าน
วันจันทร์ที่ 27 มกราคม 2563
ไทย-ไอร์แลนด์ กระชับความร่วมมืออย่างรอบด้าน
ไทย-ไอร์แลนด์ กระชับความร่วมมืออย่างรอบด้าน
วันนี้ (27 มกราคม 2563) เวลา 15.00 น. ณ ห้องนารีสโมสร 1 ตึกนารีสโมสร ทําเนียบรัฐบาล
นายโจเซฟ แอนโทนี คอตเตอร์ (H.E. Mr. Joseph Anthony Cotter) เอกอัครราชทูตไอร์แลนด์ประจํา
ประเทศไทย เข้าเยี่ยมคารวะ นายอนุทิน ชาญวีรกุล รองนายกรัฐมนตรีและรัฐมนตรีว่าการกระทรวงสาธารณสุข ในโอกาสเข้ารับหน้าที่ สรุปสาระสําคัญการหารือ ดังนี้
รองนายกรัฐมนตรีกล่าวต้อนรับและแสดงความยินดีต่อการเข้ารับตําแหน่ง ซึ่งแสดงให้เห็นถึงความสัมพันธ์ระหว่างไทยกับไอร์แลนด์ที่มีพัฒนาการอย่างต่อเนื่องและเป็นรูปธรรม โดยเฉพาะอย่างยิ่งจากการเปิดสถานทูตในไทยเมื่อประมาณ 5 ปีที่ผ่านมา ซึ่งไทยพร้อมสนับสนุนและให้ความร่วมมือกับไอร์แลนด์ในทุกมิติ พร้อมเชื่อมั่นว่า ด้วยประสบการณ์อันหลากหลายของเอกอัครราชทูตไอร์แลนด์ฯ จะช่วยกระชับความสัมพันธ์และสร้างความร่วมมือในมิติอื่นๆมากขึ้นในอนาคต
เอกอัครราชทูตไอร์แลนด์ฯ กล่าวขอบคุณรองนายกรัฐมนตรีที่ให้เข้าพบและได้สอบถามถึงสถานการณ์เชื้อไวรัสโคโรน่าสายพันธุ์ใหม่ในไทย โดยแสดงความเชื่อมั่นต่อความพร้อมของระบบแพทย์และสาธารณสุขของไทย ดังจะเห็นได้จากรายงานการจัดอันดับความมั่นคงทางสาธารณสุข ประจําปี 2562 โดย Global Health Index ซึ่งประเทศไทยถือเป็นประเทศแรกในเอเชียที่ได้รับการประเมินคะแนนสูงสุดกว่า 73.2 คะแนน และเป็นลําดับที่ 6 จาก 195 ประเทศทั่วโลกที่มีประสิทธิภาพในการรับมือสถานการณ์โรคระบาดร้ายแรง
นอกจากนี้ ทั้งสองฝ่ายยังได้หารือในประเด็นความร่วมมือทวิภาคีด้านต่างๆ โดยทั้งสองฝ่ายเห็นพ้องว่า ไทยและไอร์แลนด์ยังมีศักยภาพที่จะพัฒนาร่วมกันให้เห็นผลเป็นรูปธรรมอีกมาก ทั้งในด้านเศรษฐกิจ การศึกษา สาธารณสุข และการท่องเที่ยว ซึ่งทั้งสองฝ่ายเห็นพ้องว่า การเปิดเส้นทางบินตรงระหว่าง กรุงเทพฯ-กรุงดับลิน จะช่วยอํานวยความสะดวกในการไปมาหาสู่และติดต่อสื่อสารในระดับประชาชนของทั้งสองประเทศ โดยหน่วยงานที่เกี่ยวข้องจะศึกษาถึงความเป็นไปได้ต่อไป นอกจากนี้ไทยและไอร์แลนด์ยังพร้อมที่จะส่งเสริมและให้ความร่วมมือด้านสาธารณสุขและเทคโนโลยีทางการแพทย์เพิ่มมากขึ้น
รัฐบาลไทย-ข่าวทำเนียบรัฐบาล-ก.แรงงาน จัดคอร์สออนไลน์ สร้างอาชีพแบบมีไอเดีย [กระทรวงแรงงาน]
วันอังคารที่ 12 พฤษภาคม 2563
ก.แรงงาน จัดคอร์สออนไลน์ สร้างอาชีพแบบมีไอเดีย [กระทรวงแรงงาน]
ก.แรงงาน โดยกรมพัฒนาฝีมือแรงงาน ร่วมกับบริษัท ไทย อกริ ฟู้ดส์ จํากัด (มหาชน) ผลิตรายการ “สร้างอาชีพแบบมีไอเดีย” อาหารกล่องสร้างรายได้สู้โควิด-19 สอนทําอาหารผ่านออนไลน์ ช่วยแรงงาน
อยู่บ้าน หยุดเชื้อ เพื่อชาติ
นายธวัช เบญจาทิกุล อธิบดีกรมพัฒนาฝีมือแรงงาน (กพร.) เปิดเผยว่า จากมาตรการป้องกันการแพร่ระบาดของเชื้อไวรัสโควิด-19 ส่งผลให้การพัฒนาทักษะฝีมือให้กับแรงงานต้องปรับเปลี่ยนรูปแบบและเพิ่มช่องทางการสื่อสารมากขึ้น กพร.จึงร่วมกับบริษัท ไทย อกริ ฟู้ดส์ จํากัด (มหาชน) ซึ่งเป็นผู้ผลิตและจําหน่ายกะทิ ภายใต้แบรนด์ “อร่อยดี” ผลิตรายการ “สร้างอาชีพแบบมีไอเดีย” อาหารกล่องสร้างรายได้สู้โควิด-19 นําเสนอในรูปแบบการสนทนาระหว่างผู้ดําเนินรายการและเชฟ สอนตั้งแต่ขั้นตอนการเตรียมวัตถุดิบ วิธีการทํา การคัดเลือกบรรจุภัณฑ์ ตลอดจนการคํานวณต้นทุนเพื่อตั้งราคาขาย รวม 6 เมนู มีทั้งอาหารคาวและขนมหวาน รวมถึงไอเดียดีๆ ที่จะช่วยเพิ่มมูลค่าและความน่าสนใจ ทําให้เป็นรายการอาหารที่สามารถทําจําหน่ายสร้างรายได้ได้ดี เหมาะกับสถานการณ์ในปัจจุบัน ซึ่งวีดิโอดังกล่าวจะนําเสนอผ่านเฟซบุ๊กของกรมพัฒนาฝีมือแรงงาน ทุกวันศุกร์ เวลา 14.00 น. เริ่มเผยแพร่ครั้งแรกเมื่อวันที่ 1 พฤษภาคม 2563
นายธวัช กล่าวต่อไปว่า การนําเสนอรายการ “สร้างอาชีพแบบมีไอเดีย” อาหารกล่องสร้างรายได้สู้โควิด-19 ผ่านเฟซบุ๊กของกรมพัฒนาฝีมือแรงงานนั้น เป็นอีกช่องทางหนึ่งที่ต้องการช่วยเหลือประชาชนที่ต้องหยุดอยู่บ้านและกําลังมองหาช่องทางประกอบอาชีพสร้างรายได้ในช่วงนี้ ให้สามารถศึกษาและชมรายการดังกล่าวแล้วฝึกทําที่บ้านได้เอง โดยไม่ต้องเดินทางไปฝึกอบรมกับหน่วยงานของกพร. ตลอดจนการสื่อสาร
ในปัจจุบันมีเทคโนโลยีเข้ามาช่วยให้สามารถเผยแพร่ความรู้และข่าวสารไปยังประชาชนได้ง่ายและรวดเร็วขึ้น การเรียนรู้และพัฒนาตนเองทําได้ง่ายและสะดวกมากขึ้น การนําเสนอในรูปแบบข้างต้นจะถูกพัฒนาและนําสาขาอาชีพด้านอื่นๆ เผยแพร่เพิ่มขึ้นต่อไป
รายการ“สร้างอาชีพแบบมีไอเดีย” อาหารกล่องสร้างรายได้สู้โควิด-19 จะเผยแพร่บนเฟซบุ๊กของกรมพัฒนาฝีมือแรงงาน ทุกวันศุกร์ เวลา 14.00 น. จํานวน 6 ครั้ง รวม 6 เมนู ได้แก่ วันศุกร์ที่ 1 พฤษภาคม 2563 สอนทํา “ขนมจีนน้ํายาทูน่า” วันศุกร์ที่ 8 พฤษภาคม 2563 สอนทํา “วุ้นมะพร้าวอ่อน” วันศุกร์ที่ 15 พฤษภาคม 2563 สอนทํา “ไก่สะเต๊ะ” วันศุกร์ที่ 22 พฤษภาคม 2563 สอนทํา “ตะโก้” วันศุกร์ที่ 29 พฤษภาคม 2563 สอนทํา “ข้าวซอยไก่” และวันศุกร์ที่ 5 มิถุนายน 2563 สอนทํา “สารพัดบวด” แต่ละเมนูจะมีสูตรทําอาหารให้ด้วย ติดตามรับชมหรือรับชมย้อนหลังได้ที่ https://www.facebook.com/dsdgothai
“หลังจากสถานการณ์การแพร่ระบาดของเชื้อไวรัสโควิด-19 คลี่คลาย กพร.จะร่วมกับ กะทิอร่อยดี ดําเนินการฝึกในพื้นที่แต่ละจังหวัดอีกด้วย มีเป้าหมายดําเนินการ 400 คน” อธิบดี กพร. กล่าวทิ้งท้าย
รัฐบาลไทย-ข่าวทำเนียบรัฐบาล-สธ.ร่วมกับ พม. จัดตั้งศูนย์บริการคนพิการ ในโรงพยาบาล 32 แห่ง
วันเสาร์ที่ 22 ธันวาคม 2561
สธ.ร่วมกับ พม. จัดตั้งศูนย์บริการคนพิการ ในโรงพยาบาล 32 แห่ง
กระทรวงสาธารณสุข ร่วมกับกระทรวงการพัฒนาสังคมและความมั่นคงของมนุษย์ โดยกรมส่งเสริมและพัฒนาคุณภาพชีวิตคนพิการ จัดตั้งศูนย์บริการคนพิการทั่วไปในโรงพยาบาล เพื่อพัฒนาคุณภาพชีวิตคนพิการ ในระดับอําเภอ สนับสนุนการจ้างงานคนพิการตามมาตรา 35 นําร่องในโรงพยาบาล จํา
กระทรวงสาธารณสุข ร่วมกับกระทรวงการพัฒนาสังคมและความมั่นคงของมนุษย์ โดยกรมส่งเสริมและพัฒนาคุณภาพชีวิตคนพิการ จัดตั้งศูนย์บริการคนพิการทั่วไปในโรงพยาบาล เพื่อพัฒนาคุณภาพชีวิตคนพิการ ในระดับอําเภอ สนับสนุนการจ้างงานคนพิการตามมาตรา 35 นําร่องในโรงพยาบาล จํานวน 32 แห่ง
นายแพทย์ยงยศ ธรรมวุฒิ ที่ปรึกษาระดับกระทรวง นายแพทย์ทรงคุณวุฒิ ด้านเวชกรรมป้องกันให้สัมภาษณ์เกี่ยวกับความร่วมมือในการพัฒนาคุณภาพชีวิตผู้พิการ ว่า กระทรวงสาธารณสุข ร่วมกับ กรมส่งเสริมและพัฒนาคุณภาพชีวิตคนพิการ กระทรวงการพัฒนาสังคมและความมั่นคงของมนุษย์ ได้ประชุมผู้อํานวยการโรงพยาบาลชุมชน เจ้าหน้าที่หน่วยงานที่เกี่ยวข้อง และภาคเอกชน เพื่อหารือการจัดตั้งศูนย์บริการคนพิการทั่วไป รูปแบบการจ้างงานคนพิการการดูแลสุขภาพคนพิการที่ได้รับการจ้างงานในโรงพยาบาล และแนวทางการสนับสนุนความเข้มแข็งให้กับคนพิการและชุมชน ส่งเสริมการประกอบอาชีพ โดยเริ่มนําร่องในโรงพยาบาลในสังกัดสํานักงานปลัดกระทรวงสาธารณสุข กระทรวงสาธารณสุข ที่มีศักยภาพเพื่อพัฒนาเป็นต้นแบบ จํานวน 32 แห่ง ประกอบด้วย โรงพยาบาลชุมชน 29 แห่ง และโรงพยาบาลทั่วไป จํานวน 3 แห่ง
นายแพทย์ยงยศกล่าวต่อว่า การจัดตั้งศูนย์บริการคนพิการทั่วไปในโรงพยาบาล จะช่วยอํานวยความสะดวกให้คนพิการในพื้นที่ห่างไกลได้เข้าถึงสิทธิและสวัดิการ และการบริการภาครัฐ ขับเคลื่อนนโยบายผลักดันให้เกิดการดําเนินการจัดบริการให้แก่คนพิการ ตามเจตนารมณ์ของพระราชบัญญัติส่งเสริมและพัฒนาคุณภาพชีวิตคนพิการ พ.ศ.2550 และที่แก้ไขเพิ่มเติม (ฉบับที่ 2) พ.ศ.2556 เพื่อสร้างโอกาส และคุ้มครองการมีงานทําของคนพิการอย่างทั่วถึง โดยเฉพาะอย่างยิ่งหน่วยงานของรัฐ และสถานประกอบการเอกชน ซึ่งต้องปฏิบัติตามกฎหมายเกี่ยวกับการจ้างงานคนพิการในสัดส่วน 100 ต่อ 1 ตามมาตรา 33 รวมทั้งการดําเนินการสร้างงานสร้างอาชีพตามมาตรา 35
ทั้งนี้ หลักการจ้างงานคนพิการของกระทรวงสาธารณสุขมี 3 ลักษณะดังนี้ 1.การจ้างงานตามมาตรา 33 โดยกระทรวงสาธารณสุขดําเนินการจ้างเอง สามารถจ้างคนพิการได้ทุกประเภท แบบเต็มเวลาเป็นลูกจ้างประจํา จ่ายค่าตอบแทนเป็นรายเดือนหรือรายวันตามอัตราค่าจ้างขั้นต่ํา ระยะเวลาการจ้างไม่น้อยกว่า 1 ปี 2.การจ้างตามมาตรา 35 โดยกระทรวงสาธารณสุขจ้างเอง เช่น การให้สัมปทานแก่คนพิการหรือผู้ดูแลคนพิการได้ใช้ประโยชน์จากทรัพย์สินในการประกอบอาชีพ การจัดสถานที่ในการจําหน่ายสินค้าหรือบริการ การจ้างเหมาช่วงงานหรือจ้างเหมาบริการ การฝึกงานแก่คนพิการให้มีความรู้ ทักษะที่นําไปประกอบอาชีพได้ เป็นต้น และ3.การจ้างงานคนพิการ ตามมาตรา 33 และจ้างเหมาบริการคนพิการตามมาตรา 35 โดยประสานภาคเอกชน ทั้งมูลนิธินวัตกรรมทางสังคมและกรมส่งเสริมและพัฒนาชีวิตคนพิการ
********************************** 22 ธันวาคม 2561
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ เปิดงานและปาฐกถาในงาน “The 1st Conference on Open Innovation Environment for SMART LIFE : 2018”
วันพฤหัสบดีที่ 20 ธันวาคม 2561
รมว.กระทรวงดิจิทัลฯ เปิดงานและปาฐกถาในงาน “The 1st Conference on Open Innovation Environment for SMART LIFE : 2018”
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานเปิดงานการสัมมนาและปาฐกถาในงาน “The 1st Conference on Open Innovation Environment for SMART LIFE : 2018” พร้อมมอบรางวัลข้าราชการยุคใหม่ : โครงการดีเด่นและบทความดีเด่น โดยมีนายพันธ์ศักดิ์ ศิริรัชตพงษ์ ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม ร่วมเวทีเสวนา และนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม กล่าวรายงานการจัดงาน ทั้งนี้ สํานักงานคณะกรรมการดิจิทัลเพื่อเศรษฐกิจและสังคมแห่งชาติ (สดช.) หน่วยงานในสังกัดของกระทรวงดิจิทัลเพื่อเศรษฐกิจและสังคม ร่วมกับศูนย์ความรู้เฉพาะด้านวิศวกรรม ความรู้และวิศวกรรมภาษา มหาวิทยาลัยเกษตรศาสตร์ ดําเนินโครงการศึกษาและวิเคราะห์แนวทางการจัดทํามาตรฐานเทคโนโลยีดิจิทัล มีวัตถุประสงค์ให้มีการจัดทําแผนทิศทางการดําเนินงาน และแผนปฏิบัติการ เพื่อขับเคลื่อนการจัดทําและใช้มาตรฐานเทคโนโลยีดิจิทัล ศึกษากลไกการกํากับดูแล รวบรวม การใช้มาตรฐานเทคโนโลยีดิจิทัลให้เป็นไปอย่างมีประสิทธิภาพ สําหรับการสร้างความเชื่อมั่นในการใช้เทคโนโลยีดิจิทัล กระทรวงดิจิทัลฯ ได้มุ่งเน้นการสร้างความมั่นคงปลอดภัย และความเชื่อมั่นในการทําธุรกรรมด้วยเทคโนโลยีดิจิทัลให้กับผู้ประกอบการและผู้ใช้บริการ ซึ่งถือเป็นปัจจัยพื้นฐานที่ช่วยขับเคลื่อนประเทศสู่ยุคเศรษฐกิจดิจิทัล
*********************
รัฐบาลไทย-ข่าวทำเนียบรัฐบาล-ปลัดกระทรวงอุตสาหกรรม เยี่ยมชม CO Working Space ศูนย์การเรียนรู้เพื่อผู้ประกอบการ
วันศุกร์ที่ 8 ธันวาคม 2560
ปลัดกระทรวงอุตสาหกรรม เยี่ยมชม CO Working Space ศูนย์การเรียนรู้เพื่อผู้ประกอบการ
ปลัดกระทรวงอุตสาหกรรม เยี่ยมชม CO Working Space ศูนย์การเรียนรู้เพื่อผู้ประกอบการ ณ นิคมอุตสาหกรรมแหลมฉบัง จังหวัดชลบุรี
วันนี้ (8 ธันวาคม 2560) นายพสุ โลหารชุน ปลัดกระทรวงอุตสาหกรรม เข้าเยี่ยมชม CO Working Space โดยมี นางสาวสิริรัตน์ ไกรวณิช ผู้ช่วยปลัดกระทรวงอุตสาหกรรม ร่วมด้วย ณ นิคมอุตสาหกรรมแหลมฉบัง จังหวัดชลบุรี
ซึ่งเป็นศูนย์การเรียนรู้ ถ่ายทอดองค์ความรู้เทคโนโลยีและนวัตกรรมใหม่ๆ เพื่อสร้างเครือข่ายผู้เชี่ยวชาญ สําหรับเป็น big brother ส่งเสริมและพัฒนาการสร้างโอกาสทางธุรกิจในกลุ่มผู้ประกอบการ SMEs และ startup ให้สามารถยกระดับ และเติบโตก้าวสู่การแข่งขันในตลาดโลกได้อย่างแข็งแกร่ง ซึ่งภายในศูนย์ประกอบด้วยข้อมูลความรู้จากหนังสือ และข้อมูลทางออนไลน์ อีกทั้งยังมีเจ้าหน้าที่ที่คอยให้คําแนะนําแก่ผู้สนใจอีกด้วย #prindustry #COWorkingSpace
รัฐบาลไทย-ข่าวทำเนียบรัฐบาล-มาทำความเข้าใจการรับโอนเงินกู้ยืม กยศ. ผ่านบัญชีไอแบงก์กันเถอะ!
วันอังคารที่ 3 ธันวาคม 2562
มาทําความเข้าใจการรับโอนเงินกู้ยืม กยศ. ผ่านบัญชีไอแบงก์กันเถอะ!
ไอแบงก์ขอทําความเข้าใจการกรอกแบบคําขอกู้ยืมเงิน กยศ. ผ่านระบบ e- Student Loan หลังจากที่ผู้กู้ได้รับการพิจารณาอนุมัติจากสถานศึกษาเมื่อได้ส่งเอกสารแบบคําขอกู้ยืมเงินกองทุนให้กู้ยืมเพื่อการศึกษา ตามฟอร์ม กยศ.101 พร้อมแนบเอกสารที่ กยศ.กําหนดแล้ว
ธนาคารอิสลามแห่งประเทศไทย (ไอแบงก์) ขอทําความเข้าใจการกรอกแบบคําขอกู้ยืมเงิน กองทุนกู้ยืมเพื่อการศึกษา ผ่านระบบ e- Student Loan หลังจากที่ผู้กู้ได้รับการพิจารณาอนุมัติจากสถานศึกษาเมื่อได้ส่งเอกสารแบบคําขอกู้ยืมเงินกองทุนให้กู้ยืมเพื่อการศึกษา ตามฟอร์ม กยศ.101 พร้อมแนบเอกสารที่ กยศ.กําหนดแล้ว
โดยในการกรอกแบบคําขอกู้ยืมเงินในระบบ e- Student Loan ขั้นตอนในข้อ 5. ผู้กู้จะมีสิทธิเลือกสถาบันการเงินเพื่อเป็นช่องทางในการรับโอนเงินค่าครองชีพได้ 2 ธนาคาร กล่าวคือ ธนาคารกรุงไทย หรือ ธนาคารอิสลามแห่งประเทศไทย กรณีผู้กู้เลือกธนาคารอิสลามแห่งประเทศไทย ได้แสดงถึงความต้องการในการรับเงื่อนไขทําสัญญาตามหลักศาสนาอิสลามในข้อ 6. ด้วยตามระบบที่ กยศ.เป็นผู้กําหนด ทั้งนี้ก็เพื่อให้ระบบเลือกใช้สัญญาที่ไม่ผูกพันกับดอกเบี้ยเป็นไปตามเจตนารมย์ของผู้กู้และผู้ให้บริการต่อไป ไอแบงก์ขอเรียนว่าเนื่องจากธนาคารอิสลามให้บริการทางการเงินตามหลักศาสนาอิสลาม โดยในมาตรา 12 แห่งพระราชบัญญัติธนาคารอิสลามแห่งประเทศไทย พ.ศ.2545 กําหนดให้ธนาคารมีวัตถุประสงค์เพื่อประกอบธุรกิจทางการเงินที่ไม่ผูกพันกับดอกเบี้ย.... ดังนั้นผู้กู้ที่เลือกใช้บริการผ่านไอแบงก์ สัญญาจะเป็นไปตามหลักการเงินอิสลาม ซึ่งเงื่อนไขทั้งหมดไม่เกี่ยวกับการเปลี่ยนศาสนาหรือการยกหนี้ แต่เป็นเรื่องของการใช้สัญญาให้ถูกต้องเท่านั้น
หากมีข้อสงสัยเพิ่มเติมสามารถสอบถามรายละเอียดเพิ่มเติมได้ที่ Ibank Call Center 1302 หรือที่ สายตรงส่วนงานบริหาร กยศ. ฝ่ายนโยบายรัฐ ไอแบงก์ โทร 089-811-8260 /02-650-6999 ต่อ 5154/5155/1063 ทุกวัน ยกเว้นวันหยุด ตามเวลาราชการ
รัฐบาลไทย-ข่าวทำเนียบรัฐบาล-"บิ๊กอู๋" ลุยตรวจศูนย์ฯ OSS โคราช ย้ำ นายจ้างรีบนำคนต่างด้าวไปตรวจสุขภาพก่อนเข้ามาดำเนินการที่ศูนย์ฯ ภายใน 31 มี.ค.61
วันจันทร์ที่ 12 กุมภาพันธ์ 2561
"บิ๊กอู๋" ลุยตรวจศูนย์ฯ OSS โคราช ย้ํา นายจ้างรีบนําคนต่างด้าวไปตรวจสุขภาพก่อนเข้ามาดําเนินการที่ศูนย์ฯ ภายใน 31 มี.ค.61
พล.ต.อ.อดุลย์ฯ รมว.แรงงาน ลงพื้นที่ จ.นครราชสีมา ตรวจติดตามผลการดําเนินงานของศูนย์บริการเบ็ดเสร็จ (OSS) ณ ห้างสรรพสินค้าคลังพลาซ่าจอมสุรางค์ ชั้น 6 ถ.จอมสุรางค์ยาตร์ ต.ในเมือง อ.เมืองนครราชสีมา จ.นครราชสีมา
พล.ต.อ.อดุลย์ฯ รมว.แรงงาน ลงพื้นที่ จ.นครราชสีมา ตรวจติดตามผลการดําเนินงานของศูนย์บริการเบ็ดเสร็จ (OSS) ณ ห้างสรรพสินค้าคลังพลาซ่าจอมสุรางค์ ชั้น 6 ถ.จอมสุรางค์ยาตร์ ต.ในเมือง อ.เมืองนครราชสีมา จ.นครราชสีมา พบ แรงงานต่างด้าวที่จะต้องเข้าศูนย์ฯ OSS จํานวน 18,767 คน นายจ้าง 2,140 ราย ย้ํา นายจ้างรีบนําคนต่างด้าวไปตรวจสุขภาพตามโรงพยาบาลที่กระทรวงสาธารณสุขกําหนดก่อนเข้ารับบริการที่ศูนย์ฯ ภายใน 31 มี.ค.61
วันที่ 12 กุมภาพันธ์ 2561 เวลา 11.00 น.พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน ตรวจติดตามผลการดําเนินงานของศูนย์บริการเบ็ดเสร็จ (OSS) จังหวัดนครราชสีมา ณ ห้างสรรพสินค้าคลังพลาซ่าจอมสุรางค์ ชั้น 6 ถนนจอมสุรางค์ยาตร์ ตําบลในเมือง อําเภอเมืองนครราชสีมา จังหวัดนครราชสีมา โดยมี ผู้บริหารระดับสูงกระทรวงแรงงาน เข้าร่วมตรวจติดตามการดําเนินงานในครั้งนี้ด้วย ซึ่งจากผลการดําเนินงานตั้งแต่วันที่ 5 - 8 ก.พ.61 พบว่า แรงงานต่างด้าวที่พิสูจน์สัญชาติแล้วจํานวน 342 คน แยกเป็น กลุ่มบัตรชมพู 145 คน กลุ่มใบจับคู่ 197 คน นายจ้าง 146 ราย
สําหรับข้อมูลแรงงานต่างด้าวของจังหวัดนครราชสีมา ปัจจุบันมีอยู่จํานวนทั้งสิ้น 34,682 คน โดยแรงงานที่จะเข้าศูนย์บริการเบ็ดเสร็จ (OSS) จํานวน 18,767 คน แยกเป็นสัญชาติกัมพูชา 14,286 คน เมียนมา 2,619 คน และลาว 1,862 คน นายจ้าง 2,140 ราย ซึ่งศูนย์ฯ OSS จังหวัดนครราชสีมาจะมีหน่วยงานที่เกี่ยวข้องมาเปิดให้บริการ อาทิ กรมการปกครองทําทะเบียนประวัติ ปรับปรุงทะเบียนประวัติ ตรวจคนเข้าเมือง ตรวจลงตราวีซ่า (VISA) และกรมการจัดหางาน อนุญาตการทํางานซึ่งนายจ้างจะต้องนําแรงงานต่างด้าวไปตรวจสุขภาพตามโรงพยาบาลที่กระทรวงสาธารณสุขกําหนดก่อนเข้ารับบริการ ที่ศูนย์ฯ ทั้งนี้ ศูนย์ฯ OSS จะเปิดให้บริการตั้งแต่บัดนี้จนถึง 31 มีนาคม 2561 เฉพาะวันทําการ ตั้งแต่เวลา 08.30 - 16.30 น.โดยสามารถให้บริการได้วันละ 600 คน
-----------------------------
กองเผยแพร่และประชาสัมพันธ์ - ข่าว/
สมภพ ศีลบุตร - ภาพ/
12 กุมภาพันธ์ 2561
รัฐบาลไทย-ข่าวทำเนียบรัฐบาล-สป.มท. เปิดสอบบรรจุเข้ารับราชการ 3 ตำแหน่ง อัตราแรกบรรจุ 85 อัตรา
วันจันทร์ที่ 18 พฤศจิกายน 2562
สป.มท. เปิดสอบบรรจุเข้ารับราชการ 3 ตําแหน่ง อัตราแรกบรรจุ 85 อัตรา
สป.มท. เปิดสอบบรรจุเข้ารับราชการ 3 ตําแหน่ง อัตราแรกบรรจุ 85 อัตรา
วันนี้ (15 พ.ย. 2562) เวลา 13.00 น. ณ ศาลาว่าการกระทรวงมหาดไทย นายสมคิด จันทมฤก รองปลัดกระทรวงมหาดไทย ในฐานะโฆษกกระทรวงมหาดไทย เปิดเผยว่า สํานักงานปลัดกระทรวงมหาดไทยเปิดรับสมัครแข่งขันเพื่อบรรจุและแต่งตั้งบุคคลเข้ารับราชการในตําแหน่ง 3 ตําแหน่ง ได้แก่ นักวิเคราะห์นโยบายและแผนปฏิบัติการ ตําแหน่งนิติกรปฏิบัติการ และตําแหน่งนักวิชาการเงินและบัญชีปฏิบัติการ เพื่อบรรจุและแต่งตั้งเป็นข้าราชการพลเรือนสามัญของกรมในสังกัดกระทรวงมหาดไทย โดยมีอัตราการบรรจุครั้งแรก จํานวน 85 อัตรา ซึ่งผู้ที่ไม่มีหนังสือรับรองผลการสอบผ่านการวัดความรู้ความสามารถทั่วไปของสํานักงาน ก.พ. (ภาค ก.) สามารถสอบได้ แต่เมื่อสอบผ่านการวัดความรู้ความสามารถที่ใช้เฉพาะตําแหน่ง (ภาค ข.) แล้ว จะต้องสมัครสอบเพื่อวัดความรู้ความสามารถทั่วไปของสํานักงาน ก.พ. ซึ่งจะจัดสอบให้สําหรับส่วนราชการต่าง ๆ ที่เปิดสอบแข่งขันเพื่อบรรจุบุคคลเข้ารับราชการ (ภาค ก. พิเศษ) แล้วค่อยนําหลักฐาน หนังสือรับรองผลการสอบ ภาค.ก. มายื่นในวันสอบแข่งขันเพื่อวัดความเหมาะสมกับตําแหน่ง (ภาค ค.)
นายสมคิด จันทมฤก กล่าวต่อว่า สําหรับระยะเวลาเปิดรับสมัคร ตั้งแต่วันที่ 14 พฤศจิกายน 2562 ถึงวันที่ 4 ธันวาคม 2562 โดยรับสมัครสอบทางอินเตอร์เน็ตผ่านเว็บไซต์https://moi.thaijobjob.comตลอด 24 ชั่วโมง ไม่เว้นวันหยุดราชการ โดยผู้สมัครจะต้องมีคุณวุฒิตรงตามคุณสมบัติเฉพาะสําหรับตําแหน่ง ตามประกาศการรับสมัครซึ่งมีรายละเอียดดังนี้
1) ตําแหน่ง นักวิเคราะห์นโยบายและแผนปฏิบัติการ จํานวน 30 อัตรา โดยผู้สมัครต้องมีคุณวุฒิการศึกษาระดับปริญญาตรี หรือคุณวุฒิอื่นที่เทียบได้ในระดับเดียวกันในทุกสาขาวิชา
2) ตําแหน่ง นิติกรปฏิบัติการ จํานวน 25 อัตรา โดยผู้สมัครต้องมีคุณวุฒิการศึกษาระดับปริญญาตรี หรือคุณวุฒิอื่นที่เทียบได้ในระดับเดียวกันในสาขาวิชานิติศาสตร์
3) ตําแหน่ง นักวิชาการเงินและบัญชีปฏิบัติการ จํานวน 30 อัตรา โดยผู้สมัครต้องมีคุณวุฒิการศึกษาระดับปริญญาตรี หรือคุณวุฒิอื่นที่เทียบได้ในระดับเดียวกันในสาขาวิชาการบัญชี บริหารธุรกิจ หรือ เศรษฐศาสตร์
ทั้งนี้ ผู้ที่สนใจจะสมัครสอบสามารถเข้าไปอ่านรายละเอียดตามประกาศรับสมัครเพิ่มเติมได้ที่เว็บไซต์www.personnel.moi.go.thข่าวประชาสัมพันธ์ หัวข้อข่าว “ประกาศ สป.มท. เรื่อง รับสมัครสอบแข่งขันเพื่อบรรจุและแต่งตั้งบุคคลเข้ารับราชการในตําแหน่งนักวิเคราะห์นโยบายและแผนปฏิบัติการ ตําแหน่งนิติกรปฏิบัติการ และตําแหน่งนักวิชาการเงินและบัญชีปฏิบัติการ”.
กองสารนิเทศ สป.มท.
ครั้งที่ 195/2562